JohanHeinsen/ENO huggingface dataset:
Aarhuus Stifts-Tidende, 1837-07-15
Nedentegnede Menneskevenner have endvidere tilsendt mig milde Gaver til deres brandlidte Medchristne i Jllerup; S. T. Hr. Asmussen, Eier af Vester. . . . . . 5 Rbd. - Mk. - s. mølle Proprietair Bolvig i Follerup . . . . . . . . . . 20 – .De meget agtværdige Gaardeiere, Foerlev og Stampemøllen . . . . 26 – – = =De meget skikkelige Tjenestefolk i Vrold. . . . . . . . . . . . . 4 - 3 - 6 - Summa 65 Rbd. 3 Mk. 6 s. Hvilke betydelige Gaver i Dag ere blevne uddeelte til de trængende Brandlidte, som i deres stille Hjerte bede til Gud for deres Velgjørere. Sveistrup Præstegaard, den 10de Juli 1837. Pingel, Sognepræst.
Aarhuus Stifts-Tidende, 1837-07-15
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1837-07-17
No den 17de Juli. Mandagen med Brevposterne Den til Forsendelse. allene privilegerede Kongelig allernaadigst Aarhuus Stifts-Aldende
Aarhuus Stifts-Tidende, 1837-07-17
Nyheder fra Udlandet. Spanien. Alles Opmærksomhed er for nærværende Tid henvendt paa dette Lands Begivenheder. Hvis man kan fæste Liid til de i Parisermoniteuren meddeelte Telegrafdepescher, saa gaaer den konstitutionelle Sag i Spanien med stærke Skridt sin Opløsning imøde. Hele Don Carlos's Hær har paa den ne Side af Ebrofloden forenet sig med Bandecheferne Cabrera, Forcadell, Serrador &c., og er marscheret til Valencia. Allevegne forene Indbyggerne sig med dem, og blandt Dronningens Tropper tager Insubordinationen meer og meere Overhaand J Hernani havde General Landon sidstl. 4de Julii nægtet at frigive nogle modsætsige Soldater af Regimentet Princesa, hvorpaa dette havde skudt paa dets Officerer, hvorved General len var bleven saaret, en Oberst o. fl. dræbte. J Al caniz var et Provindsialregiment bleven opløst, fordi man ikke længer kunde styre det, og fra Pennefiel var hele Garnisonen deserteret. De farligste Symptomer yttrede sig i det 1ste og 5te Regiment, Officererne havde slet ingen Autoritet mere over Soldaterne, og hvis Regjeringen ikke snart kan skaffe Penge og Levnets midler tilveie, saa vil hele Hæren snart falde fra. Under disse Omstændigheder er det intet Under af Prætendentens Overgang over Ebrofloden har forvoldet en overmaade stor Bestyrtelse i Madrid. Ogsaa fra en anden Side trues Dronningen. Der siges, at General Bourmont, under Kongen af Sardiniens Auspicier, er beskjæftiget med at udruste en lille Eskadre og agter ved første gunstige Leilighed at seile ud fra en sardinisk Havn, for at gjøre en Diversion til Fordeel for Don Carlos.
Aarhuus Stifts-Tidende, 1837-07-17
Frankrig. Med almindelig Uvillie melde alle Oppositionsbladene, at Tractaten med Abdel Kader er ratificeret af Kongen, og det endog paa samme Tid som Ministrene havde erklæret i de Deputeredes Kammer, at man haabede, snart at kunne forelægge Tractaten saafremt den blev ratificeret. Tractatens Betingelser vare endnu ikke officiel bekjendtgjorte. Men nu er pludselig indtruffet den Efterretning, at Abdel Kader, havde allerede brudt Tractaten og pludselig overfaldet de franske Tropper. Hvis det stadfæstes, da synes det som Beduinerhøvdingen har overlistet GeneralBugeand for at erholde sine befæstninger tilbage uden Sværdslag. Endnu to andre Efterretninger af Vigtighed fængsle i disse Dage Parisernes Opmærksomhed, nemlig den, at Kongen har besluttet at opløse de Deputeredes Kammer, og at han har afslaaet Begjæringen om at Marskal Clauzel maa hverve Tropper i Frankrig for den spanske Dronning. Man kan i dette Øieblik - hedder det i en Londonner Avis ikke blive rigtig klog paa den franske Regjerings Politik. Jtalien. Det er skrækkeligt saaledes som Cholera griber og sig i Neapels Hovedstad, hvor dernu daglig døe over 400 Mennesker deraf. Siden 13de April har Choleraoffrenes Antal været over 10,000 i denne Stad. Sygdommen har der en saa ondartet Characteer, at den inden 24 Timer har afgjort imellem Liv og Død. Blandt de seneste Offre var ogsaa et stort Antal Fornemme som havde bivaanet et Bal hos den sardiniske Gesandt, af hvilke en heel Deel vare døde inden næstkommende Aften.
Aarhuus Stifts-Tidende, 1837-07-17
Alle offentlige Forlystelsesteder ere lukkede, Angst og Skræk har taget saadan Overhaand, at alle Forretninger ligge stille. Neapel er ikke meere til at kjende. Om Natten antændes store Baal paa alle Pladser, og Gadehjørner, og gjennem de mindre Gader slæbes der Kjedler med brændende Beeg og Tjære. Om Dagen sees store Skarer af Qvinder med udslagne Haar, bare Been og et Crucisix i Spidsen, syngende Psalmer og bedrøvelige Sange; hvor man gaaer og staaer høres Ringning af de sørgelige Smaaklokker foran det Allerhelligste, som bæres omkring til de Døende. Ogsaa i Messina er Cholera nu udbrudt. (Denne frygte lige Gjæst synes nu at vende tilbage igjen. Den er udbrudt i Warschau, Breslau, ja endogsaa i Paris. J Schlesien har den allerede udbredt sig i flere Districter, og bortriver mange Mennesker).
Aarhuus Stifts-Tidende, 1837-07-17
Tydskland. Hannovers nye Konge har udstædt et mærkeligt Patent til sit Folk, hvori han udtrykkeligt siger, at han er kommen til den Overbeviisning, at Statens Grundlov ikke indeholder nogen til strækkelig Garanti for hans troe Undersaatters Lykke og at han vil sammenkalde Stænderne, for at disse grundigen kunne raadslaae om de nødvendige Forandringer. - Armeens Kommando har Kongen selv paataget sig, samt og allernaadigst behaget at udnævne sig selv til Chef for Garden. Til sin Premierministehar Kongen udnævnt en Grev Scheel. - Den preussiske Krigsminister General v. Witzleden er pludseligen død af et apoplectisk Tilfælde. Han var kun 34 Aar gl. En Baronesse Fritsch, forhen Over hofmesterinde hos to af de preussiske Prindsesser, har fundet sin Død ved at velte med en Vogn.
Aarhuus Stifts-Tidende, 1837-07-17
Sverrig. Paa Wargøe ved Gothenborg er konfiskeret et meget betydeligt Partie Varer, bestaaende, af Bomuld, Sukker, Tobak &c. De vare bragte iland fra et svensk Fartøi, som strax derefter var sjunket ved Bland. Skib og Ladning var assureret i Khvn.
Aarhuus Stifts-Tidende, 1837-07-17
Den bekjendte Nils Mänsson er død. Den svenske Bondestand har ved ham mistet sin dygtigste Talsmand paa Rigsdagen.
Aarhuus Stifts-Tidende, 1837-07-17
Fædrelandet. Khvn, den 15de Juli. Jgaar afreiste Hs. D. Prinds Christian til Holsten Glücksborg herfra med Dampskibet til Kiel. - Det er tidligere berørt, hvor langt man er tilbage med Kjøbenhavns Kæmnerie=Regnskaber for tretten Aar, fra 1822 til 1834, begge incl. A Collegialtidenden af 1ste de, sees, at man er avanceret endeel dermed, dog vare afvigte 31te Marts endda ikke decideret Regnskaberne for 1822 og 1823, ford disses særdeles Beskaffenhed havde gjort det nødvendigt at indhente nye Erklæringer. Den endelige Berigtigelse af hine mange Aars Regnskaber, hedder det atter, er ikke mulig, saalænge der ei ved Dom er afgjort, hvor stort et Ansvar der paa hviler den forhen constituerede Kasserer ved Kæmnerkassen, Secretair Lübecker, der har aflagt de første Aars Regnskaber. J saa Henseende meddeles nu tillige, at Sagen imod bemeldte Oppebørselsbetjent især er bleven vidtløftig deels ved foreløbige Tvistigheder om Maaden, hvorpaa Regnskabet skulde aflægges, deels ved de Hindringer, langvarig Sygdom havde lagt Lübecker i Veien for, i Medhold af den af Høiesteret ham dertil indrømmede Ret, selv at aflægge sit Regnskab. (H. C.)Med Undtagelse af den sidste ledige Bedemandspost have vi i længere Tid ikke hørt nogen Befordring saameget omtale her som Lærer ved SøeEtatens Drengeskole P. Bruuns Ansættelse som Strand=Toldcontrolleur i Nyborg Tolddistrict. Det forekommer vel besynderligt, at en Børnelærer ansættes til at passe paa Smuglere, men heri kan dog sikkert ikke Grunden allene søges, hvorfor man har hørt denne Befordring nævne overalt. Vi kjende ikke den Befordrede; det forekommer os imidlertid at han er bleven omtalt i Forbindelse med Cfr. Erichsens Bo, og en i samme produceret verificeret Gjenpart af en Obligation, men heri kan vel neppe opdages nogen qvalificerende Egenskab til et Strandcontrolleur-Embede. (Khvnsp.)¬
Aarhuus Stifts-Tidende, 1837-07-17
Der er i disse Dage kommet et svensk Skuespillerselskab til Helsingøer, det første som nogensinde har gjæstet Danmark. Det staaer under Bestyrelse af en Hr. Hall. En Jfr. Danerus havde forleden Aften udført Pariserdrengens Rolle, og en Anmelder forsikkrer, at det var noget af det mesterligste han havde seet.
Aarhuus Stifts-Tidende, 1837-07-17
Mariboe, 10de Juli. Den 20de f. M. foregik i Byens Kirke en ligesaa sjelden, som med Hensyn til de Erindringer, hvortil den knyttede sig, sørgelig Daabsact. Hs. H. Hr. Consistorialraad Boeck indlemmede nemlig ved denne trende Sønnedøttre og en Sønnesen i det christne Samfund, hvilke Enken efter hans afdøde Søn, Kammerassessor J. C. Boeck, havde bragt med sig hertil fra Ostindien. Det var et høist veemodigt Skue, at see disse fire Børn: Christiane Charlotte, født den 12te Septb. 1832, Marie Christine, født den 11te Decb. 1833, Johanne Diderika, født den 25de Juni 1835, og Johan Christian, født den 4de Septb. 1836, klædte i Sørgedragt, føres hen tilden gamle Bedstefader, som med synlig Rørelse forrettede denne hellige Handling.
Aarhuus Stifts-Tidende, 1837-07-17
Nykjøbing, 11te Juli. Jgaar indsattes Cathedralskolens nye Rector, Hr. Rosendahl, i sit Lærre Embede ved denne Skole. Høitideligheden, som foregik i Skolens Solennitetssal, bivaantes af Stiftsøvrigheden og et talrigt Auditorium. Den blev indledt ved en latinsk Tale af Hs. H. Biskoppen, hvorefter Rectoren besteeg Cathedret og udviklede i et latinsk Foredrag det Glædelige i Skolemandens Stilling. Derpaa aflagde Rectoren sin Eed til Biskoppen, hvorpaa Hs. H. holdt en Tale i Modersmaalet, hvori han sagde, at man ligesaalidet bør foragte som forgude de gamle Classikeres Studium, men benytte dem for det Gode, de virkelig indeholde. Til dette Foredrag, knyttede sig den indsatte Rectors Slutningstale, ligeledes paa Dansk. Før og efter Talerne blev der af Skolens Disciple afsjunget nogle dertil af Prof. Jngemann forfattede Sange.
Aarhuus Stifts-Tidende, 1837-07-17
Handel og Skibsfart. Ogsaa i Khvn. ere, som en Følge af den amerikanske Handelskrisis, Priserne paa mange Varesorter faldne betydeligt, og staae vel paa deres laveste Standpunkt. Speculationsaanden er lammet her som allevegne, og derfor ere Vareindkjøbene nærmest kun beregnede til det indre Forbrug. Kun Kornpriserne have holdt sig temmelig faste. De vare i Slutningen af Juni Maaned følgende: Hvede fra 4 1/2 til 5 1/2 Rbd. pr. Tde (efter Qvalitet), god dansk Rug 4 1/2 Rbd. Fremmed Dito 3 3/5 til 4 Rbd. (u. T.) Byg 3 a 3 1/2 Rbd. Havre 2 1/2 a 2 1/2 Rbd. (Khvnsp.) Jfølge de seneste Beretninger fra London (af 26de Juni) vedblive de engelske Uld priser at være meget trykkende. Priserne have ved de offentligt afholdte Auctioner i London været 40 PC. lavere end i Fjor. Endvidere skrives fra London, at der med det fra Dawisstrædet ankomne Skib "Swan er komne Efterretninger og Hvalfangsten indtil den 29de Mai. Skibet "Lord Gambier, (for os Danske af detestabel Jhukommelse) havde fanget 5 store Fisk, og, med Undtagelse af nogle faa Skibe, havde de øvrige været meer eller mindre heldige i deres Fangst. Alt lod til, at det løbende Aar vilde give meere af sig og blive mere velsignet end mange af dets Forgængere. Grunden til, at nogle Skibe ikke havde været heldige, ligger i, at de vare udseilede for sildigt.
Aarhuus Stifts-Tidende, 1837-07-17
Kjøbenhavns Børs-Cours 14de Juli. Species 202. - 12 Mk. 2 s. Rbkp. 4 pC. kgl. Oblig. 91 a 91 1/2 Rd. Sdl. Nationalb. Oblig. 102 1/2 a 103 Rd. r. S. 4 pC. Rigsb. Oblig....... 103 a 103 1/2 4 pC. Norsk Laan . 101 a 101 1/2 4 pC. nye Norske Oblig. 101 a 101 1/2 – - 3 PC. eng. Laan ..... 71 1/2 L. St. Natk. Actier. 38 a 40 i r. S. Norske Sp. Sdl............. 181 1/2 a 182 Rd. Sedler. Bekordringer og Afgang. Attachs ved det kgl. danske Gesandtskab i Parts, H. C. Ahlefeldt, udnævnt til Kammerjunker. Archivarius under Rentekammeret, Justitsraad Giøe, efter Ansøgn, i Naade entlediget. Forvalter ved Baroniet Guldborgland, Landvæsenscommissair Rasmussen, forundt Rang med Kammerraader. Cancellist H. Selmer udnævnt til Chef for Universitetsdirectionens Expeditionskontoir. Cancellist Fribert i s. C. til Kasserer ved det almindelige Skolefond og Sorøe, Academies Depositum. Overlærer ved Nyborg lærde Skole, C. Bendtsen, efter Ansøgn, i Naade entlediget. Aljunct ved Metropolitanskolen, J. Bierregaard, beskikket til Overlærer ved Colding lærde Skole.
Aarhuus Stifts-Tidende, 1837-07-17
Ledige Embeder. Sognekaldet til St. Mortens Kirke i Randers (600 Rbd.) - Landfoged-Embedet paa Fær verne. (Caution 600 Rbd.) – Amtsjæger=Posten i Tondern Amt. - Skovfoged Tjenesten i Stuersbull, Haderslev Amt.
Aarhuus Stifts-Tidende, 1837-07-17
Dødsfald. Fri Justitsraadinde Winther, kgl. Kammertjener H. Frost, Blanksværtefabriqveur Rasmussen, Juliane Schneider, Prindsesse Wilhelmines Kudsk Moriz Madsen, Madame Sorterup, Marie Larsen f. Pagh, Susanne Buch, Johanne Ravnholt, Jfr. Julie Høyer, Alle i Khvn, Christian var Deurs paa Cap. Johanne Barth i Odense. Kammerraad Nyborg paa Christianslyst, Sognepræst for Tømmerby og Lild M. Chr. Friis (47 Aar, gl.) i Kjørup Postg.
Aarhuus Stifts-Tidende, 1837-07-17
Copulerede. J Horsens den 12te Juli. Hr. Skipper A. Thomsen og Jfr. M. K. Neumann.
Aarhuus Stifts-Tidende, 1837-07-17
Aarhuus. Tonekunstens Venner meddeles herved det behagelige Budskab, at vor udmærkede Landsmand, kgl. Kammermusikus Lemming, er paa Reisen hertil fra Stockholm (hvor han som bekjendt er ansat i det kgl. Kapel) for endnu engang at besøge sit Fædreland. Han kan ventes til Aarhuus sidst i denne Uge, og vil formodentlig give en Concert her paa Søndag otte Dage, den sidste Markedsdag. Upaatvivlelig vil det kunne interessere hans mange herværende Venner at læse, hvorledes han for ikke længe siden blev omtalt i Stockholms Aftonblad efter en Concert, hvori han havde assisteret Sangerinden Jfr. Lithander: "Den som kan neka Hr. Lemming - hedder det deri – genie, varme, inspiration, en allt genomtrængends künsla och lit, den bør aldrig tala om musik. Paganini er oss ej bekant, annat an genom ryktet; men af alla de instrumentalister vi haft tilfalle att höra, Bernhard Romberg icke ens undantagen, har ingen pass gjort det intryck som Hr. Lemming, och vi veta ingen annan mattstock for omdömet öfver ett estetiskt föremall, in detta intryck, Vi voro lyckligtvis icke ensamme derom, det syntes deladt af hela salongen, som, da han slutat, genlindade af en bland de höglinddaste och enhalligaste bifallsyttringer, hvortil den varit vittne, och som har afven var en af de rattvisaste."
Aarhuus Stifts-Tidende, 1837-07-17
Reisende med Dampskibet Dania. Fra Kallundborg til Aarhuus. Søndag Eftermiddag Kl. 2.
Aarhuus Stifts-Tidende, 1837-07-17
Kammerjunker Chr. v. Benzon, Legationssecretair Hvass, Biskop Paludan=Müller (fra Thunøe, Justitsraad Walsoe med Frue og Søn, Hr. Rottbøll med Tjener, Proprietair Svanholm, Kjøbmand Siiger med Kone, Student Schjødte, Mad. Kongstad, Kjøbmand Wulffsberg med Kone og 3 Børn, Pastor Sonnesen med Kone, Student Caroe, Jomfru Westergaard, Skibskapt. Krog med Kone, Handelsfuldmægtig Brock, Proprietair Riis med Kone, Fru Bruun, Forligelsescommissair Kornerup med Datter, Sorenskriver Budz med Datter, M. Øllgaard, Gaardmand. Beckgaard, Smedemester Mortensen, Garver Rørbeck, Studen Arenstorff, Kbm. Chr. Bang, Student Lorenz, Cancelliesecretair Callisen med Moder og Søster, Jfr. Jørgensen, Kjøbmand stilling, Bundtmager Michelsen, Slagtermester Svendsen, Kjøbmand Levy, Studenterne Lüttichau og Caspersen, Hattefabriqveur Hirsch, N. Jespersen. Fra Aarhuus til Kallundborg: Professor Dr. jur. Bankdirecteur Bang, Cancellieraad Borgermester Cederfeld, Frøkenerne W., C. og U. v. Hauch, Papirhandler Wanscher, Politiebetjent Lund, Strømpehandler Broberg, Jfr. Ernst, Frøken G. Høyer, Madame Leth, Cand. theol. Leth, Consul Nisson med Frue, Mægler Jensen, Proprietair Rønberg, Pastor Hammer, Tjener Hansen, Pastor Raaschou, Proprietair Haubroe, Bank bud Andersen, Handelsfuldmægtig Jacobsen, Fru C. de Linde, Kjøbmand Rasmussen, Student Fuglsang, Madame Teilmann, Jfr. Brønnum, Discipel A. Holm, Frøkenerne H. og A. Grove, polytechn. Cand. Rasmussen, Slagtermester Scheibel, R. Dideriksen, Tambour Goderick.
Aarhuus Stifts-Tidende, 1837-07-17
Bekiendtgjørelser. Efter den i Aaret 1835 mellem endeel Jnteressentere af Veile Amts Landmænd oprettede Brandassurance for Ind=, Udboe og Besætning vedtagne Lov § 18 skulde eengang om Aaret, nemlig i Juni Maaned, afholdes en Generalforsamling efter Formandens nærmere Bestemmelse, der bekjendtgjøres i det mindste med 14 Dages Varsel i Aviserne; men da Sygdom som en paakommende Reise i 3 Uger har forhindret dette Møde, saa averteres herved, at samme er bestemt at holdes Tirsdagen den 1ste August førstk., Formiddag Kl. 10 slet, hos Hr. Gjæstgiver Lassen i Veile, og da endeel af Vigtighed der ved dette Møde skal forhandles, saa anmodes herved, at Forsamlingen maatte blive saa talrig som mulig, – og de, som ikke kunde møde, anmodes at give en af de mødende Medinteressentere Fuldmagt paa deres Vegne at afgjøre det Omhandlede, eller og nødes til at være fornøiet med, hvad de Mødende i denne Forsamling afgjør til Selskabets fremdeles Gavn og Fremme. Wiuffgaard, den 16de Juli 1837. J. P. Jngversen, p. t. Formand. s. Da flere Handlende have gjort Forespørgsel om, til hvilken Tid St. Olufs=Markedet i Aarhuus for Fremtiden bliver afholdt, saa bekjendtgjøres det gjentagen til Vedkommendes Efterretning, at ved allerhøieste Reskript til Aarhuus Stiftamtmandskab af 30te April 1836 er det bestemt, at det saakaldte St. Olufs=Marked, der hidtil har været holdt fra den 28de Juli til 4de August, nu skal afholdes den 28de, 29de og 30te Juli. Aarhuus, den 14de Juli 1837. Magistraten.
Aarhuus Stifts-Tidende, 1837-07-17
Efter Begjæring af vedkommende Udlægshaver afholdes Tirsdagen den 18de dennes, om Eftermiddagen Kl. 3, Auction hos Bagermester Munk paa Fiskergade her i Byen over 1 Chatol, 1 Stueuhr, 1 Sengested, nogle Sengeklæder, med mere. Hvilket herved bekjendtgjøres. Aarhuus, den 10de Juli 1837. Fleischer.
Aarhuus Stifts-Tidende, 1837-07-17
Efter Forlig og Udlæg samt Vedkommendes Reqvisition, bliver Thøstrup Kirke her i Nørre Herred, med Tilliggende, matriculeret for 16 Tdr. og har tiendeydende Hartkorn 140 Tdr., stillet til og bortsolgt ved følgende paa Grenaae Raadstue holdende Auctioner: Mandagen den 7de August, Dito = 21de Dito = 4de Septbr. d. A., hver Dags Formiddag Kl. 11. De Lysthavende ville møde ovennævnte Tid og Sted og Pantecreditorerne advares efter Placat 22 April 1817. Grenaae, den 8de Juli 1837. Aagaard.
Aarhuus Stifts-Tidende, 1837-07-17
Da intet Bud blev gjort ved den over Bagermester Johannes Sperlings Sted No. 231 i Provste gyden her i Horsens den 3die dennes afholdte 3die Auction, bliver nu bemeldte Sted, der bestaaer af et 1 Etages Forhuus paa 8 Fag, et 2 Etages Fløihuus, paa 4 Fag, samt et Halvtag paa 3 Fag, med Gaardsrum, og tilliggende Jordlod i Marken af Hartkorn 1 1/4 Alb., stillet til 4de Auction i selve Stedet Mandagen den 24de dennes, om Formiddagen Kl. 11 1/2, hvor da absolut Bortsalg vil finde Sted. Hvilket herved bekjendtgjøres. Horsens, den 8de Juli 1837. Ræder.
Aarhuus Stifts-Tidende, 1837-07-17
Undertegnede, som nylig er kommet hertil fra Kjöbenhavn, og har etableret mig som Barbeer hersteds, anbefaler mig til de ærede Kunder, der for Fremtiden maatte beære mig med deres Søgning, saavel i som ude af Huset, idet jeg tillige anbefaler mig med at af trække Barbeerknive, samt med at frisere Herrer. Colding, den 13de Juli 1837. ærbødigst. M. Bergenhummer. boende paa Hjörnet af Østergade. og Torvet.
Aarhuus Stifts-Tidende, 1837-07-17
Da al Tvivl om Patent-Gjødnings Virksomhed nu maae ansees for hævet, var det ønskeligt, at Brugen heraf, her i Landet vilde blive mere almindelig. For at fremme dette har jeg nedsat Prisen saaledes: for Partier af idetmindste 50 Tönder til : 9 Mk. Rb. pr. Tönde ved Modtagelsen paa Fabrikken; 9 Mk. 12 Sk. frit leveret ombord. For mindre Partier 10 Mk. og 10 Mk. 12 Sk. pr. Tönde. 8 a 10 Tönder udfordres til 1 Tönde Land. Aldeles vederhæftige Kjöbere tilstaaes imod Revers 6 Maaneders Credit. Gjødningen forsendes billigst løst i Skibet; smaae Quantiteter bedst i Foustager, som beregnes Kjöberen. Breve om denne Gjenstand bedes frankerede. den 11te Juli 1837. Joseph Omen, store Kongensgade 248. i Kjöbenhavn.
Aarhuus Stifts-Tidende, 1837-07-17
At der hos Undertegnede atter er indlagt til Salg saavel finere som simplere Sengeklæder, Fjer og Bolstre, tilkjendegives herved for Dem der muligen maatte J. Bang, ønske samme. Skolegaden No. 16.
Aarhuus Stifts-Tidende, 1837-07-17
En glat Guld Fingerring, mærket indvendig I. P. B. 1., den 15de Novbr. 1835, er Mandagen den 10de dennes tabt paa Keglebanen i Saralyst. For Tilveiebringelsen af samme loves en Douceur af 5 Rbd., som Adressekontoiret i Aarhuus anviser.
Aarhuus Stifts-Tidende, 1837-07-17
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1837-07-19
No 125. den 19de Juli. Onsdagen med Brevposterne Den til Forsendelse. allene privilegerede Kongelig allernaadigst Tidende. Stifts Aarhuus Fædrelandet. Offentlighed! Det er Tidens Raab, og jeg stemmer i med: Aabent, offentligt handle Enhver, saa vil hans Handlemaade blive rigtigst bedømt! Offentligt handle Regjeringen, saa vil den vinde Folkets Tillid. Men det gaaer med Offentligheden, som med saamange andre Ting, vi hige efter det, som vi ikke have, og benytte ikke det, vi ere i Besiddelse af. Naar Enhver, der fordrer Offentlighed af Regjeringen, vilde offentliggjøre det, der er ham selv bekjendt af Statens Anliggender, naar Enhver bestræbte sig for at benytte det saaledes Offentliggjorte, da vilde vi allerede kjende langt mere til Statens Anliggender endnu, og Regjeringen, factisk overtydet om Nytten af Offentlighed, vilde forhaabentlig ogsaa snart offentliggjøre Mere – Alt." Med disse Ord begynder et i disse Dage udkommet lille Skrift af den dygtige og frisindede Deputerede i den holsteenske Stænderforsamling, Neergaard. "Snart er den Frist udløben - siger han fremdeles: inden hvilken Stænderne regelmæssigt skulle forsamles, og ikke allene hører man Jntet til, hvad der paa næste Forsamling skal forhandles, men ogsaa om det, der allerede er forhandlet, hersker Dødsstille, Eller skulle de islandske Skillinger, den islandske Handel og en Bestemmelse og Fattigbørns Hjemstedsret være Folket Erstatning nok for Omkostningerne paa en heel Stænderforsamling? Hvo der ikke smiller, han maa vel græde!" – Saa gjøre da idet mindste Enhver - vedbliver han - hvad der staaer til ham, og saaledes meddeler jeg her mine slesvigholsteenske Medborgere den Proposition, som jeg den næste Stænderforsamling agter at forelægge, og opfordrer Enhver til at meddele mig, offentlig eller underhaanden, mundtligt, skriftligt eller gjennem Pressen, sine Anskuelser og Ønsker om denne Sag, og lover jeg at Alt, det være nok saa ringe, skal af mig blive overveiet og bragt under Omtale ved Sagens tilkommende Forhandling." - Vi kunne ikke noksom bifalde det Exempel, som den ovennævnte frimodige Deputerede har givet, og vi haabe, at han vil finde mange Efterfølgere. Thi vistnok maa det være Almeenheden kjært, en passende Tid før Stændernes Sammenkomst at lære de vigtigere blandt de Gjenstande, der vilde blive satte under Omhandling, at kjende, og den foregaaende alsidige Drøftning af Sagen, som en saadan Offentliggjørelse sandsynligviis vil fremkalde gjennem Pressen, vil upaatvivleligt virke fordeelagtigt paa det endelige Resultat og yde de Deputerede en ikke ringe Veiledning ved Sagens Discussion. Det er derfor ogsaa baade at ønske og vente, at Hr. Neergaards Skrift vil henlede Manges Opmærksomhed paa den vigtige Gjenstand som deri omhandles. (Khvnsp.)¬